Татары, украінцы, нават многія рускія, якім лёсам было наканавана жыць ва ўлонні “Нэнькі Украіны”, не жадаюць падпадаць пад дах пуцінскай імперыі, дзе не гарантаваныя на правы, ні нават абавязкі простага чалавека. Украіна ўсё ж бліжэй да цывілізаванага свету, чым артэфакты Візантыі ў асобе расійскага кіраўніцтва, якое дзеля сваіх пачварных мэтаў выкарыстоўвае падуладныя сродкі масавай дэзінфармацыі, увасобленыя адыёзным монстрам Д. Кісялёвым і аналагічнымі істотамі, якія даказалі, што найбліжэйшы прыспешнік Гітлера Гёбельс — іх найлепшы настаўнік і духоўнік. Толькі вось пасля апошніх засталіся мільёны закатаваных у канцлагерах, спаленых у вёсках і забітых на палёх вайны ахвяраў. Кісялёў, Міткова і кампанія хочуць таго ж?